b'\n_START_ARTICLE_\nPorno film\n_START_PARAGRAPH_\nPorno film je slovenski film re\xc5\xbeiserja Damjana Kozoleta, ki je bil premierno prikazan leta 2000. Glasbo za film je napisal Drago Ivanu\xc5\xa1a._NEWLINE_To je zgodba o snemanju eroti\xc4\x8dnega filma, pri \xc4\x8demer se usode protagonistov zapletejo z usodami vzhodnoevropskih prostitutk, ki v tem filmu nastopajo kot igralke._NEWLINE_Na Festivalu slovenskega filma v Portoro\xc5\xbeu leta 2000 je prejel vse najpomembnej\xc5\xa1e nagrade: nagrado \xc5\xbeirije za najbolj\xc5\xa1i film, nagrado kritike za najbolj\xc5\xa1i film in nagrado ob\xc4\x8dinstva za najbolj\xc5\xa1i film; nagrajeni so bili tudi trije igralci (Matja\xc5\xbe Latin, Natalia Danilova in Primo\xc5\xbe Petkov\xc5\xa1ek). V slovenskih kinodvoranah si ga je ogledalo skoraj 54.000 gledalcev. Film je prejel tudi ve\xc4\x8d mednarodnih nagrad, \xc5\xa1e danes je popularen v \xc5\xa1tevilnih dr\xc5\xbeavah (Italija, Rusija...)'